| **Valteris Turnherasvok. *Walter Thurnherr*** |
| --- |
|  |
| Gimė | 1963 m. liepos 11 d. (60 metų)Mūris, Šveicarija Šveicarija |
| Vaikai | 2 |
| Šveicarijos konfederacijos kancleris |
| Kelintas | 16 |
| Ėjo pareigas | 2016 m. sausio 1 d. – 2023 m. gruodžio 31 d. |
| Ankstesnis | Korina Kazanova |
| Vėlesnis | Viktoras Rosis |
|  |
| Partija | Šveicarijos krikščionių demokratų liaudies partija (iki 2021 m.)Centras (2021–dabar) |
|  |
| Alma mater | Šveicarijos federalinis technologijos institutas Ciuriche |

**Valteris Turnheras** (vok. *Walter Thurnherr*, g. 1963 m. liepos 11 d.) – šveicarų politikas, 2016–2023 m. ėjęs Šveicarijos Konfederacijos kanclerio pareigas. Nors kanclerio pozicija tradiciškai yra nepartinė, jis buvo išrinktas kaip Krikščionių demokratų liaudies partijos narys. 2021 m. kai ji susijungė su Konservatorių demokratų partija ir suformavo Centro partiją, V. Turnheras prisijungė prie naujosios partijos.

2023 m. rugpjūčio 16 d. jis paskelbė, kad savo pareigas paliks 2023 m. pabaigoje.

Biografija
----------

Valteris Turnheras gimė Mūryje, Šveicarijoje. Baigė fiziko specialybę Šveicarijos federaliniame technologijos institute Ciuriche. 1989 m. jis prisijungė prie Šveicarijos diplomatinio korpuso. 2002 m. V. Turnheras buvo paskirtas Šveicarijos federalinio užsienio reikalų departamento ministro Jozefo Daiso štabo viršininku. 2003 m. jis buvo paskirtas Federalinio ekonomikos, švietimo ir tyrimų departamento ministro Paskalio Kušpeno, o vėliau Jozefo Daiso ir galiausiai Doris Loithard štabo viršininku. Kai 2011 m. D. Loithard tapo Federalinio aplinkos, transporto, energetikos ir ryšių departamento ministre, V. Turnheras buvo paskirtas jos štabo viršininku.

### Konfederacijos kancleris

2015 m. gruodžio 9 d. V. Turnheras kandidatavo į Šveicarijos Konfederacijos kanclerio postą. Jis buvo pirmasis kandidatas per devyniasdešimt metų, neturėjęs nė vieno oponento. Kanclerį renka Šveicarijos Konfederacijos Federalinis Susirinkimas. V. Turnheras surinko 230 balsų (iš 234 galimų). Pareigas jis pradėjo eiti 2016 m. sausio 1 d. 2019 m. gruodžio 11 d. jis buvo perrinktas, surinkęs 219 balsų iš 224.

2023 m. interviu V. Turnheras paragino Šveicariją labiau įsitraukti į tarptautinius reikalus.

Šaltiniai
---------

1. ↑  „Federal Chancellor Walter Thurnherr". Suarchyvuotas originalas 2016-03-05. Nuoroda tikrinta 2020-11-08.
2. ↑  Fontana, Katharina (2023-08-16). „Walter Thurnherr tritt als Bundeskanzler zurück". *Neue Zürcher Zeitung* (Šveicarijos aukštutinė vokiečių). ISSN 0376-6829. Nuoroda tikrinta 2024-01-12.
3. ↑  Wutrich, Bernard (2016-12-16). „Walter Thurnherr, un médiateur au service du Conseil fédéral". *Le Temps.ch* (prancūzų). Le Temps SA. Suarchyvuotas originalas 2016-03-04. Nuoroda tikrinta 2020-11-08.
4. ↑  ATS/NXP (2015-12-09). „Walter Thurnherr élu chancelier de la Confédération". *24 Heures* (prancūzų). ATS. Nuoroda tikrinta 2020-11-08.
5. ↑  Amrein, Marcel (2015-12-14). „Walter Thurnherr, der logische Kanzler". *Neue Zurcher Zeitung* (vokiečių). NZZ Mediengruppe. Nuoroda tikrinta 2020-11-08.
6. ↑  „Switzerland can't remain an observer, warns Federal Chancellor". *Swissinfo*. 2023-04-28. Nuoroda tikrinta 2024-01-12.


| Politinis postas |
| --- |
| Prieš tai:**Korina Kazanova** | **Šveicarijos konfederacijos kancleris**2016–2023 | Po to:**Viktoras Rosis** |